Γλυκό ψυγείου της τεμπέλας
Δροσερό, ελαφρύ, γρήγορο και εύκολο γλυκό ψυγείου με μπισκοτένια βάση, βελούδινη κρέμα και την κρέμα πορτοκαλιού να ολοκληρώνει την γεύση.
1 μεγάλο πακέτο μπισκότα μιράντα Κρέμα βανίλια, 1 φάκελος άνθος αραβοσίτου, γάλα όσο αναγράφεται στη συσκευασία του άνθους αραβοσίτου, ζάχαρη όση αναγράφεται στη συσκευασία του άνθους αραβοσίτου, 3 κούπες χυμός πορτοκαλιού, φρεσκοστυμμένος, 2 κουτ. σούπας ζάχαρη ξύσμα, 1/2 πορτοκαλιού ακέρωτου, 4 κουτ. σούπας κορν φλάουρ, 1 πορτοκάλι ακέρωτο, σε μικρές φετούλες, για διακόσμηση και σερβίρισμα
Για το γλυκό ψυγείου με πορτοκαλόκρεμα, απλώνουμε σε ένα τετράγωνο ή παραλληλόγραμο ταψάκι τα μισά μπισκότα. Ετοιμάζουμε την κρέμα βανίλιας σύμφωνα με τις οδηγίες που αναγράφονται στη συσκευασία και την απλώνουμε πάνω από τα μπισκότα. Την αφήνουμε λίγο να κρυώσει και να δημιουργηθεί κρούστα στην επιφάνειά της. Απλώνουμε από πάνω μία στρώση μπισκότων.Ρίχνουμε 2 από τις κούπες με τον χυμό μαζί με τη ζάχαρη και το ξύσμα σε μια κατσαρόλα, την οποία τοποθετούμε σε μέτρια φωτιά. Διαλύουμε το κορν φλάουρ στη 1 κούπα από χυμό, ανακατεύοντας με ένα κουτάλι. Μόλις ζεσταθεί το μείγμα της κατσαρόλας αδειάζουμε μέσα τον χυμό με το κορν φλάουρ. Ανακατεύουμε συνεχώς και μόλις πήξει το μείγμα το αποσύρουμε από τη φωτιά. Το αδειάζουμε πάνω στη δεύτερη στρώση μπισκότων. Αφήνουμε το γλυκό να κρυώσει για 30 λεπτά και το βάζουμε στο ψυγείο για 4 ώρες. Αφού κρυώσει καλά, κόβουμε και σερβίρουμε το γλυκό ψυγείου με πορτοκαλόκρεμα με φέτες πορτοκαλιού.
Γάλα,Πορτοκάλι